Document ID: /fineweb-2-swissfilter-quality_10-filterrobots/filtered/02690.jsonl.gz/37

...pentru toți cei care se simt în Elveția, respectiv în LUZERN, ca ACASA! Știm că în inimă poartă fiecare de fapt România, știm că fiecare duce dorul părinților, al rudelor sau pur si simplu al meleagurilor copilăriei. Asta nu ne împiedică cu absolut nimic să facem din cantonul sau orașul Lucerna o a doua CASĂ. În curând și în limba română...
Românii serbează în a doua duminică din luna mai Ziua Portului traditional românesc și pe 29 mai Ziua Românilor de Pretutindeni. În iunie nu uitati data de 24 – Ziua Iei.
În acest context, ce poate fi mai frumos decât o dimineață, ca cea de azi, în care sa primești vizita la cafea a prietenei elvețience îmbrăcată în... IE!
AREI EC, începând de azi 25 mai 2016, va promova RomânIA.
Cine se alătură?
Poze și acțiuni... pentru IE!
Proiectul O oră pentru Democrație este primul proiect educațional care are ca scop formarea și dezvoltarea competențelor social-civice ale tinerilor români având ca model democrația participativă helvetă.
În cadrul proiectului O oră pentru Democrație, AREI-EC a coordonat direct două subproiecte:
- realizarea Ghidului de bune practici
- organizarea Școlii de Vară 2016
12 dintre cei mai buni elevi participanți în proiectul O oră pentru Democrație vor avea posibilitatea de a participa la o Școală de Vară în inima Elveției, pentru a experimenta în mod direct ceea ce au învățat mai mult în teorie.
Școala de Vară va avea loc în perioada 13-18 Junie 2016, în localitatea Malters, cantonul Lucerna.
“Informațiile și conţinutul materialelor de lucru realizate în cadrul proiectului precum Ghidul Profesorului pe baza căruia se predă la clasă cursul optional, Ghidul de bune practici privind modelul democratic elvețian și Manualul Elevului denumit “Democrația participativă și cetățenia activă. Tineri cetățeni europeni.” depășeșc limitele unui simplu curs preuniversitar, devenind o sursă de inspirație pentru elevi și profesori dar și o monografie referitoare la democrație, implicare și comunitate. Consider ca preluarea de către tot mai multe cadre didactice a acestei discipline este necesară pentru ca tinerii să participe la schimbarea României, conștientizând că democrația există doar prin implicare”, spune Ion Constantin Șolga, manager proiect “O oră pentru democrație”.
Elveția nu este așa de complicată precum pare...
Şi nici sistemul ei politic și social, dacă ai alături de tine oameni care să te ajute să înţelegi cum funcţionează.